Jaurès Alfërov

JaurèsPraenomen in honorem Ioannis Jaurès datum Ioannis filius Alfërov (Russice Жорес Иванович Алфёров, tr. Žores Ivanovič Alfërov; Vitebsci natus e connubio Rutheni Albi et Iudaeae die 15 Martii 1930, Petropoli mortuus die 1 Martii 2019) fuit physicus Sovieticus et Russicus, ab anno 1972 socius correspondens et ab anno 1979 socius ordinarius Academiae Scientiarum URSS, dein Academiae Scientiarum Russicae (cuius praesidis vicarius fuit ab anno 1991 ad annum 2017), qui in creatione primorum transistrorum Sovieticorum participavit atque phenomenum "superiniectionis" in heterostructuris invenit. Etiam fuit rerum politicarum peritus, legatus factionis communisticae Consilii (vulgo Duma vocati) Publici Foederationis Russicae.

Praemio Leniniano (anno 1972) et Praemiis Publicis URSS (anno 1984) et Foederationis Russicae (anno 2001) nonnullisque aliis signis laudis Sovieticis et Russicis ornatus est. Anno 2000 cum Kroemer et Kilby Nobelianum Physicae Praemium abstulit. 

 Nota 

 Nexus externi 

 Pagina de Jaurès Alfërov Encyclopaediae Sovieticae Magnae editionis tertiae 
 De Jaurès Alfërov apud pagina Praemio Nobeliano dicata 

Categoria:Atheistae
Categoria:Eruditi Unionis Sovieticae
Categoria:Incolae Petropolis
Categoria:Incolae Rutheniae Albae
Categoria:Iudaei
Categoria:Marxistae
Categoria:Physici Russiae
Categoria:Politici Russiae
Categoria:Praemium Nobelianum Physicae
Categoria:Socii Academiae Scientiarum Russicae